[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.5.2007

COM(2007) 252 τελικό

2007/0084 (ACC)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την προσχώρηση των Ευρωπαϊκών Κοινοτήτων στον Παγκόσμιο Οργανισμό Τελωνείων και την άσκηση, μεταβατικά, των ίδιων δικαιωμάτων και υποχρεώσεων με τα μέλη του εν λόγω οργανισμού

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ιστορικο της προτασησ |

110 | Αιτιολόγηση και στόχοι της πρότασης Το Συμβούλιο της Ευρωπαϊκής Ένωσης αποφάσισε στις 19 Μαρτίου 2001 ότι η Ευρωπαϊκή Κοινότητα θα πρέπει να επιδιώξει να καταστεί μέλος του Παγκόσμιου Οργανισμού Τελωνείων[1]. Εξουσιοδότησε την Επιτροπή να διαπραγματευθεί με τον Παγκόσμιο Οργανισμό Τελωνείων την προσχώρηση της Ευρωπαϊκής Κοινότητας. Με βάση την εν λόγω απόφαση του Συμβουλίου, η Ευρωπαϊκή Κοινότητα υπέβαλε, τον Απρίλιο του 2001, αίτημα προς τον Παγκόσμιο Οργανισμό Τελωνείων προκειμένου να καταστεί πλήρες μέλος του εν λόγω οργανισμού. |

120 | Γενικό πλαίσιο Το ζήτημα της προσχώρησης συζητήθηκε, τον Ιούνιο του 2006, κατά τις συνόδους του Συμβουλίου[2] του Παγκόσμιου Οργανισμού Τελωνείων, καθώς και κατά τις συνεδριάσεις του Παγκόσμιου Οργανισμού Τελωνείων, που πραγματοποιήθηκαν στη συνέχεια, το Δεκέμβριο του 2001 και τον Ιούνιο του 2002. Την εποχή αυτή πολλές χώρες αντιτίθεντο στην εν λόγω προσχώρηση. Το Συμβούλιο του Παγκόσμιου Οργανισμού Τελωνείων αποφάσισε το 2002 να αφήσει το ζήτημα σε εκκρεμότητα, αναμένοντας την εμφάνιση πολιτικής επίλυσης. Μετά από επαφές σε πολιτικό επίπεδο, το αίτημα υποβλήθηκε εκ νέου κατά την συνεδρίαση του Συμβουλίου του Παγκόσμιου Οργανισμού Τελωνείων, τον Ιούνιο του 2006. Αυτή τη φορά έγινε δεκτή η πρόταση για έναρξη, στο πλαίσιο του Παγκόσμιου Οργανισμού Τελωνείων, συζητήσεων με την Ευρωπαϊκή Κοινότητα με σκοπό την προσχώρησή της στον οργανισμό αυτό. Το Συμβούλιο του Παγκόσμιου Οργανισμού Τελωνείων και ακολούθως η επιτροπή χάραξης πολιτικής του Παγκόσμιου Οργανισμού Τελωνείων εξέτασαν, το Δεκέμβριο του 2006, τα θέματα νομικής φύσεως, ψηφοφορίας και δημοσιονομικού χαρακτήρα, τα οποία άπτονται της προσχώρησης της Ευρωπαϊκής Κοινότητας στον Παγκόσμιο Οργανισμό Τελωνείων. Καθόλη τη διάρκεια της διαδικασίας, η Επιτροπή ενημέρωνε συνεχώς, στο πλαίσιο της ομάδας τελωνειακής πολιτικής, τα κράτη μέλη σχετικά με τις εξελίξεις και τις πρακτικές συνέπειες της ενδεχόμενης προσχώρησης στον Παγκόσμιο Οργανισμό Τελωνείων. Επί του παρόντος η Ευρωπαϊκή Κοινότητα συμμετέχει στα όργανα του Παγκόσμιου Οργανισμού Τελωνείων, τα οποία έχουν συσταθεί δυνάμει άλλων διεθνών συμβάσεων ή συμφωνιών των οποίων αποτελεί ήδη συμβαλλόμενο μέρος (π.χ. της συμφωνίας για τη δασμολογητέα αξία, του εναρμονισμένου συστήματος, της αναθεωρημένης σύμβασης του Κυότο, κλπ). Όσον αφορά τα λοιπά όργανα και συνεδριάσεις, η Κοινότητα δύναται να συμμετέχει μόνο με την ιδιότητα του παρατηρητή και, σε ορισμένες περιπτώσεις, απαιτείται ειδική πρόσκληση (π.χ. σε συνεδριάσεις της επιτροπής χάραξης πολιτικής). Ως μέλος του Παγκόσμιου Οργανισμού Τελωνείων, η Ευρωπαϊκή Κοινότητα θα έχει το δικαίωμα να συμμετέχει πλήρως σε όλα τα όργανα του Παγκόσμιου Οργανισμού Τελωνείων, στα οποία η συμμετοχή είναι ανοικτή σε όλα τα μέλη, καθώς και να εκλέγεται στα όργανα του ΠΟΤ στα οποία τα μέλη εκλέγονται. Δυνάμει της συνθήκης για την ίδρυση της Ευρωπαϊκής Κοινότητας και του παράγωγου δικαίου, ιδίως του κοινοτικού τελωνειακού κώδικα, τα τελωνειακά θέματα αποτελούν αποκλειστική αρμοδιότητα της Κοινότητας. Επίσης, τμήμα του κεκτημένου καλύπτει τον τομέα της τελωνειακής συνεργασίας όσον αφορά τελωνειακές παραβάσεις και άλλα ζητήματα που άπτονται των αρμοδιοτήτων των κρατών μελών της ΕΕ, όπως ορίζεται στον τίτλο VI της συνθήκης για την ίδρυση της Ευρωπαϊκής Ένωσης. Μια δήλωση στον Παγκόσμιο Οργανισμό Τελωνείων σχετικά με την αρμοδιότητα της Κοινότητας στον τελωνειακό τομέα είναι αναγκαία και επισυνάπτεται στην παρούσα απόφαση[3]. Σε όλα τα όργανα του Παγκόσμιου Οργανισμού Τελωνείων, θα ορίζεται η θέση της Κοινότητας για ζητήματα που εμπίπτουν στην αρμοδιότητα της Κοινότητας. Για τα ζητήματα που εμπίπτουν στην αρμοδιότητα των κρατών μελών της Ένωσης, τα κράτη μέλη πρέπει να καταβάλλουν προσπάθειες προκειμένου να διασφαλίσουν μια ενιαία εξωτερική εκπροσώπηση της Κοινότητας και των κρατών μελών της, όπως απαιτείται σύμφωνα με τη νομολογία του Ευρωπαϊκού Δικαστηρίου[4]. Οι συντονισμένες θέσεις της Κοινότητας θα καθορίζονται στην ομάδα εργασίας του συμβουλίου τελωνειακής ένωσης (νομοθεσία και πολιτική) ή στην επιτροπή τελωνειακού κώδικα. Για τα θέματα που εμπίπτουν στην αρμοδιότητά της, η Ευρωπαϊκή Κοινότητα διαθέτει αριθμό ψήφων ίσο με τον αριθμό των κρατών μελών της, σύμφωνα με την καθιερωμένη πρακτική στο πλαίσιο των συμβάσεων που διαχειρίζεται ο Παγκόσμιος Οργανισμός Τελωνείων (όπως η αναθεωρημένη σύμβαση του Κυότο, η σύμβαση της Κωνσταντινούπολης) και ο Παγκόσμιος Οργανισμός Εμπορίου[5]. Εξαίρεση αποτελεί η σύμβαση για το εναρμονισμένο σύστημα στο πλαίσιο της οποίας η Ευρωπαϊκή Κοινότητα, μαζί με τα κράτη μέλη της, διαθέτει ως συμβαλλόμενο μέρος μία μόνο ψήφο. Τα κράτη μέλη της ΕΕ θα εξακολουθήσουν να καταβάλλουν τις εισφορές μέλους στον Παγκόσμιο Οργανισμό Τελωνείων. Η αρχή αυτή έγινε αποδεκτή από το Συμβούλιο στην απόφασή του της 19ης Μαρτίου 2001. Η Ευρωπαϊκή Κοινότητα θα καταβάλλει στον Παγκόσμιο Οργανισμό Τελωνείων ετήσια εισφορά με σκοπό την ενίσχυση του έργου του εν λόγω οργανισμού και την κάλυψη συμπληρωματικών διοικητικών δαπανών. Η εισφορά της Ευρωπαϊκής Κοινότητας θα είναι τέτοιου ύψους ώστε οι εισφορές που καταβάλλουν τα κράτη μέλη της ΕΕ σε συνδυασμό με τις εισφορές της Ευρωπαϊκής Κοινότητας στον Παγκόσμιο Οργανισμό Τελωνείων να αντικατοπτρίζουν το βάρος και τη σπουδαιότητα της Ευρωπαϊκής Κοινότητας στο διεθνές εμπόριο και σε τελωνειακά ζητήματα. Το συνολικό μερίδιο της εισφοράς της Ευρωπαϊκής Κοινότητας και των κρατών μελών της ΕΕ στον Παγκόσμιο Οργανισμό Τελωνείων θα είναι επίσης συγκρίσιμο, σε σχετικούς όρους, με τις συνολικές εισφορές στον Παγκόσμιο Οργανισμό Εμπορίου[6]. Ο Παγκόσμιος Οργανισμός Τελωνείων θα πρέπει να τροποποιήσει τη σύμβαση περί συστάσεως Συμβουλίου Τελωνειακής Συνεργασίας προκειμένου να διευκολύνει την προσχώρηση τελωνειακών και οικονομικών ενώσεων, μεταξύ άλλων και της Ευρωπαϊκής Κοινότητας. Το συμβούλιο του Παγκόσμιου Οργανισμού Τελωνείων αναμένεται να εκδώσει, κατά την 109η /110η σύνοδό του Ιουνίου 2007, απόφαση[7] για την τροποποίηση της σύμβασης. Η τροποποίηση θα τεθεί σε ισχύ μετά από γραπτή αποδοχή της εν λόγω τροποποίησης από μέρους όλων των μελών του Παγκόσμιου Οργανισμού Τελωνείων. Από την στιγμή που θα τροποποιηθεί η σύμβαση, η Ευρωπαϊκή Κοινότητα θα είναι σε θέση να καταθέσει τη νομική πράξη προσχώρησης. Επιπλέον, το συμβούλιο του Παγκόσμιου Οργανισμού Τελωνείων, στην 109η /110η σύνοδο του Ιουνίου 2007, αναμένεται επίσης να εκδώσει απόφαση προκειμένου να επιτρέψει στην Ευρωπαϊκή Κοινότητα να ασκήσει, άμεσα και μεταβατικά, τα ίδια δικαιώματα και υποχρεώσεις με τα μέλη του εν λόγω οργανισμού[8]. Τα κράτη μέλη καλούνται να υποστηρίξουν τις εν λόγω δύο αποφάσεις του συμβουλίου του Παγκόσμιου Οργανισμού Τελωνείων προς το συμφέρον της Ευρωπαϊκής Κοινότητας. Η Ευρωπαϊκή Κοινότητα θα είναι σε θέση να αποδεχθεί την ιδιότητα του προσωρινού μέλους. |

139 | Υφιστάμενες διατάξεις στο πεδίο που αφορά η πρόταση Δεν υπάρχουν ισχύουσες διατάξεις στον τομέα τον οποίο αφορά η πρόταση. |

141 | Συνοχή με τις άλλες πολιτικές και στόχους της Ένωσης Άνευ αντικειμένου. |

Διαβούλευση με τα ενδιαφερόμενα μέρη και εκτίμηση των επιπτώσεων |

Διαβουλεύσεις με τα ενδιαφερόμενα μέρη |

219 | Άνευ αντικειμένου |

Συγκέντρωση και χρήση εμπειρογνωμοσύνης |

229 | Δεν υπήρξε ανάγκη προσφυγής σε εξωτερικούς εμπειρογνώμονες. |

230 | Εκτίμηση των επιπτώσεων o Βελτίωση της διεθνούς αναγνώρισης της κοινοτικής αρμοδιότητας στον τομέα της τελωνειακής πολιτικής. Η ιδιότητα του μέλους του ΠΟΤ θα παράσχει στην Κοινότητα τη δυνατότητα να ασκεί πλήρως τις εξουσίες της στο πλαίσιο του εν λόγω οργανισμού καθώς και σε διμερείς σχέσεις. o Συμμετοχή και άμεση επιρροή στη διαδικασία λήψης αποφάσεων. Εκτός από τις παραδοσιακές δραστηριότητες του ΠΟΤ στον τελωνειακό τομέα, στις οποίες η Κοινότητα συμμετέχει ήδη ως συμβαλλόμενο μέρος σε ορισμένες συμβάσεις του ΠΟΤ, αναπτύσσονται στον ΠΟΤ νέες προτεραιότητες και δραστηριότητες, ιδίως στους τομείς της ασφάλειας της αλυσίδας εφοδιασμού και της καταπολέμησης της παραποίησης και της απομίμησης εμπορευμάτων. Είναι σημαντικό να επηρεάσει η Επιτροπή ουσιαστικά την εξέλιξη των σχετικών συζητήσεων. o Αποτελεσματικότερος συντονισμός στο πλαίσιο του ΠΟΤ. o Ενίσχυση του διεθνούς κύρους της ΕΚ και εκείνου της Επιτροπής. |

Νομικά στοιχεια της προτασης |

305 | Συνοπτική παρουσίαση της προτεινόμενης δράσης Η πρόταση απόφασης του Συμβουλίου έχει ως στόχο να παράσχει στην Κοινότητα τη δυνατότητα να καταστεί μέλος του Παγκόσμιου Οργανισμού Τελωνείων. |

310 | Νομική βάση Η νομική βάση είναι το άρθρο 133 σε συνδυασμό με το άρθρο 300 παράγραφος 2 πρώτη πρόταση και δεύτερο εδάφιο της συνθήκης για την ίδρυση της Ευρωπαϊκής Κοινότητας. |

329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν εφαρμόζεται. |

Αρχή της αναλογικότητας |

331 | Η πρόταση είναι σύμφωνη με την αρχή της αναλογικότητας για τον ακόλουθο λόγο: Το προτεινόμενο μέτρο είναι αναγκαίο για τη δημιουργία της νομικής βάσης προκειμένου να αποκτήσει η ΕΚ την ιδιότητα του μέλους στον ΠΟΤ. |

332 | Το συνολικό μερίδιο της οικονομικής εισφοράς της Κοινότητας και των κρατών μελών της ΕΕ στον ΠΟΤ θα είναι συγκρίσιμο με εκείνο που αφορά τον Παγκόσμιο Οργανισμό Εμπορίου. |

Επιλογή νομικού μέσου |

341 | Προτεινόμενα μέσα: άλλα. |

342 | Άλλα μέσα δεν προσφέρονται για τον(τους) ακόλουθο(ους) λόγο(ους): Σύμφωνα με το άρθρο 300 της συνθήκης, η υπογραφή και η σύναψη συμφωνιών διενεργείται από το Συμβούλιο, που αποφασίζει με ειδική πλειοψηφία μετά από πρόταση της Επιτροπής. Το ενδεδειγμένο μέσο είναι η απόφαση του Συμβουλίου. |

Δημοσιονομικές Επιπτώσεις |

401 | Οι δημοσιονομικές επιπτώσεις περιλαμβάνουν την ετήσια οικονομική συνεισφορά της Ευρωπαϊκής Κοινότητας στον Παγκόσμιο Οργανισμό Τελωνείων, όπως ορίζεται στο συνημμένο νομοθετικό δημοσιονομικό δελτίο. |

1. 2007/0084 (ACC)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την προσχώρηση των Ευρωπαϊκών Κοινοτήτων στον Παγκόσμιο Οργανισμό Τελωνείων και την άσκηση, μεταβατικά, των ίδιων δικαιωμάτων και υποχρεώσεων με τα μέλη του εν λόγω οργανισμού

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο, πρώτη πρόταση και δεύτερο εδάφιο,

Εκτιμώντας τα ακόλουθα:

2. Στις 19 Μαρτίου 2001, το Συμβούλιο αποφάσισε να εξουσιοδοτήσει την Επιτροπή να διαπραγματευθεί, εξ ονόματος της Ευρωπαϊκής Κοινότητας, την προσχώρηση της Ευρωπαϊκής Κοινότητας στον Παγκόσμιο Οργανισμό Τελωνείων[9].

3. Η σύμβαση περί συστάσεως Συμβουλίου Τελωνειακής Συνεργασίας αναμένεται να τροποποιηθεί από το Συμβούλιο του Παγκόσμιου Οργανισμού Τελωνείων στην 109η /110η σύνοδο του Ιουνίου 2007 έτσι ώστε να παρασχεθεί η δυνατότητα σε τελωνειακές και οικονομικές ενώσεις, συμπεριλαμβανομένης της Ευρωπαϊκής Κοινότητας, να καταστούν μέλη του Παγκόσμιου Οργανισμού Τελωνείων.

4. Μετά από διερευνητικές συνομιλίες με τον Παγκόσμιο Οργανισμό Τελωνείων, η Ευρωπαϊκή Κοινότητα και ο Παγκόσμιος Οργανισμός Τελωνείων εξέτασαν τη δυνατότητα να ασκεί η Κοινότητα τα ίδια δικαιώματα και υποχρεώσεις με τα μέλη του Παγκόσμιου Οργανισμού Τελωνείων, εν αναμονή της κύρωσης της τροποποιηθείσας σύμβασης περί συστάσεως Συμβουλίου Τελωνειακής Συνεργασίας από όλα τα μέλη του Παγκόσμιου Οργανισμού Τελωνείων.

5. Η Ευρωπαϊκή Κοινότητα θα πρέπει να είναι σε θέση να ασκήσει τα εν λόγω δικαιώματα και τις υποχρεώσεις στο πλαίσιο της σύμβασης περί συστάσεως Συμβουλίου Τελωνειακής Συνεργασίας, σε θέματα που εμπίπτουν στην αρμοδιότητά της.

6. Τα κράτη μέλη της ΕΕ διατηρούν το καθεστώς τους στον Παγκόσμιο Οργανισμό Τελωνείων.

7. Δεδομένου ότι τόσο η Ευρωπαϊκή Κοινότητα όσο και τα κράτη μέλη της έχουν αρμοδιότητα στους τομείς που καλύπτονται από τη σύμβαση περί συστάσεως Συμβουλίου Τελωνειακής Συνεργασίας, είναι επομένως ευκταίο να καταστεί η Ευρωπαϊκή Κοινότητα συμβαλλόμενο μέρος στη σύμβαση, έτσι ώστε να εκπληρώσουν από κοινού τις υποχρεώσεις που προβλέπονται στη σύμβαση και να ασκήσουν από κοινού τα δικαιώματα που απορρέουν από αυτή, προκειμένου να διασφαλιστεί η ενιαία εφαρμογή της εν λόγω σύμβασης.

8. Όσον αφορά τα ζητήματα που εμπίπτουν στην αρμοδιότητα της Ευρωπαϊκής Κοινότητας είναι σκόπιμο να καθορίζεται η θέση της Κοινότητας. Για τα ζητήματα που εμπίπτουν στην εθνική αρμοδιότητα, τα κράτη μέλη της ΕΕ πρέπει να προσπαθούν να υιοθετούν κοινή θέση, έτσι ώστε να διασφαλίζεται η ενότητα στο πλαίσιο της διεθνούς εκπροσώπησης της Ευρωπαϊκής Κοινότητας και των κρατών μελών της.

9. Λαμβανομένων υπόψη των προαναφερθέντων, το Συμβούλιο πρέπει να εκδώσει την αναγκαία απόφαση που θα παράσχει στην Ευρωπαϊκή Κοινότητα τη δυνατότητα να καταστεί μέλος του Παγκόσμιου Οργανισμού Τελωνείων και θα προβλέπει, μεταβατικά, την άσκηση των ίδιων δικαιωμάτων και υποχρεώσεων με τα μέλη του εν λόγω οργανισμού.

ΑΠΟΦΑΣΙΖΕΙ:

Άρθρο 1

1. Από την στιγμή που θα τεθεί σε ισχύ η τροποποίηση της σύμβασης περί συστάσεως Συμβουλίου Τελωνειακής Συνεργασίας, με την οποία θα παρασχεθεί στην Ευρωπαϊκή Κοινότητα η δυνατότητα να καταστεί μέλος του εν λόγω οργανισμού, η Ευρωπαϊκή Κοινότητα αποδέχεται να δεσμευθεί από τις διατάξεις της τροποποιηθείσας σύμβασης και ως εκ τούτου να προσχωρήσει στον Παγκόσμιο Οργανισμό Τελωνείων.

2. Η Επιτροπή εξουσιοδοτείται να ορίσει το πρόσωπο που θα είναι αρμόδιο να καταθέσει το έγγραφο επίσημης κοινοποίησης στο θεματοφύλακα της σύμβασης με σκοπό τη δέσμευση της Ευρωπαϊκής Κοινότητας, υπό τον όρο ότι τηρούνται οι διαδικαστικές απαιτήσεις που καθορίζονται στη συνθήκη ΕΚ.

Άρθρο 2

1. Τα κράτη μέλη της Ευρωπαϊκής Ένωσης ψηφίζουν υπέρ των αποφάσεων του Συμβουλίου του Παγκόσμιου Οργανισμού Τελωνείων, δυνάμει των οποίων η Ευρωπαϊκή Κοινότητα θα δύναται, μεταβατικά, να ασκεί τα ίδια δικαιώματα με εκείνα που απολαύουν τα μέλη του Παγκόσμιου Οργανισμού Τελωνείων, υπό τις προϋποθέσεις που καθορίζονται στις εν λόγω αποφάσεις.

2. Η Ευρωπαϊκή Επιτροπή διαβιβάζει επιστολή στον Παγκόσμιο Οργανισμό Τελωνείων με την οποία η Ευρωπαϊκή Κοινότητα δέχεται να ασκεί τα ίδια δικαιώματα και υποχρεώσεις με τα μέλη του εν λόγω οργανισμού, όπως προβλέπεται στην απόφαση του Συμβουλίου του Παγκόσμιου Οργανισμού Τελωνείων, εν αναμονή της έναρξης της ισχύος της τροποποίησης της σύμβασης περί συστάσεως Συμβουλίου Τελωνειακής Συνεργασίας.

3. Η επιστολή περιλαμβάνει δήλωση αρμοδιότητας όπως ορίζεται στο παράρτημα 1.

4. Από 1ης Ιουλίου 2007, η Ευρωπαϊκή Κοινότητα καταβάλλει στον Παγκόσμιο Οργανισμό Τελωνείων ετήσια εισφορά με σκοπό την ενίσχυση του έργου του εν λόγω οργανισμού και την κάλυψη συμπληρωματικών διοικητικών δαπανών.

Βρυξέλλες, [...]

Για το Συμβούλιο

Ο Πρόεδρος

[…]

ΠΑΡΑΡΤΗΜΑ Δήλωση αρμοδιότητας των Ευρωπαϊκών Κοινοτήτων σε τομείς που καλύπτονται από την σύμβαση περί συστάσεως Συμβουλίου Τελωνειακής Συνεργασίας

Σύμφωνα με τη Συνθήκη για την ίδρυση της Ευρωπαϊκής Κοινότητας, όπως τροποποιήθηκε, η δήλωση αυτή καθορίζει τις αρμοδιότητες που έχουν μεταβιβάσει τα κράτη μέλη της ΕΕ στις Κοινότητες, σε τομείς τους οποίους καλύπτει η σύμβαση περί συστάσεως Συμβουλίου Τελωνειακής Συνεργασίας.

Η άσκηση των αρμοδιοτήτων τις οποίες τα κράτη μέλη έχουν μεταβιβάσει στις Ευρωπαϊκές Κοινότητες σύμφωνα με τη Συνθήκη υπόκειται, λόγω της φύσεώς της, σε συνεχείς μεταβολές. Κατά συνέπεια, οι Ευρωπαϊκές Κοινότητες επιφυλάσσονται του δικαιώματός τους να αναπροσαρμόσουν την παρούσα δήλωση.

Τομέας πολιτικής | Κοινοτική νομοθεσία |

Τελωνειακή ένωση, κοινή εμπορική πολιτική Τελωνειακή συνεργασία | Άρθρα 23 έως 27 της Συνθήκης για την ίδρυση της Ευρωπαϊκής Κοινότητας, Άρθρα 131 έως 134 της Συνθήκης για την ίδρυση της Ευρωπαϊκής Κοινότητας, Άρθρο 135 της Συνθήκης για την Ίδρυση της Ευρωπαϊκής Κοινότητας |

Διευκόλυνση των τελωνειακών διαδικασιών | Κανονισμός (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως του κοινοτικού τελωνειακού κώδικα Απόφαση του Συμβουλίου, της 17ης Μαρτίου 2003, για την προσχώρηση της Ευρωπαϊκής Κοινότητας στο πρωτόκολλο για την τροποποίηση της διεθνούς σύμβασης για την απλούστευση και την εναρμόνιση των τελωνειακών καθεστώτων (σύμβαση του Κυότο) (2003/231/EΚ) Οδηγία 2002/6/ΕΚ του Ευρωπαϊκού Κοινοβουλίου και του Συμβουλίου, σχετικά με τις διατυπώσεις υποβολής δηλώσεων για τα πλοία κατά τον κατάπλου ή/και απόπλου από λιμένες των κρατών μελών της Κοινότητας |

Δασμολογητέα αξία | Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992 περί θεσπίσεως του κοινοτικού τελωνειακού κώδικα Κανονισμός (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα Απόφαση 80/271/EΟΚ του Συμβουλίου, της 10ης Δεκεμβρίου 1979 για τη σύναψη των πολυμερών συμφωνιών που προκύπτουν από τις εμπορικές διαπραγματεύσεις 1973-1979 (ΕΕ L 71 της 17.3.1980, σ. 1) |

Καταγωγή | Κανονισμός (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως του κοινοτικού τελωνειακού κώδικα Απόφαση 80/271/EΟΚ του Συμβουλίου, της 10ης Δεκεμβρίου 1979 για τη σύναψη των πολυμερών συμφωνιών που προκύπτουν από τις εμπορικές διαπραγματεύσεις 1973-1979 (ΕΕ L 71 της 17.3.1980, σ. 1) Διάφορες αποφάσεις μικτών επιτροπών με τρίτες χώρες, όπως για παράδειγμα η 2006/343/ΕΚ: Απόφαση αριθ. 2/2005 της Μικτής Επιτροπής ΕΚ-Ισλανδίας, της 22ας Δεκεμβρίου 2005, για την τροποποίηση του πρωτοκόλλου αριθ. 3 της συμφωνίας για τον ορισμό της έννοιας καταγόμενα προϊόντα ή προϊόντα καταγωγής και τις μεθόδους διοικητικής συνεργασίας |

Εναρμονισμένο σύστημα, δασμολογική κατάταξη | 87/369/ΕΟΚ: Απόφαση του Συμβουλίου, της 7ης Απριλίου 1987, για τη σύναψη της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων, καθώς και του τροποποιητικού της πρωτοκόλλου Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο Κανονισμός (EΚ) αριθ. 1719/2005 της επιτροπής της 27ης Οκτωβρίου 2005 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο |

Ζητήματα σχετικά με δασμούς και ποσοστώσεις | Άρθρα 26 και 133 της Συνθήκης για την ίδρυση της Ευρωπαϊκής Κοινότητας. Κανονισμός (ΕΚ) αριθ. 2505/96 του Συμβουλίου, της 20ής Δεκεμβρίου 1996 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα και την τροποποίηση του κανονισμού (ΕΚ) αριθ. 3059/95 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα (1η σειρά 1996) Κανονισμός (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα Κανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε Κανονισμός (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας, όπως τροποποιήθηκε Κανονισμός (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς εισαγωγών και την κατάργηση του κανονισμού (ΕΚ) αριθ. 518/94, όπως τροποποιήθηκε |

Συμμόρφωση και επιβολή της νομοθεσίας: πρόδρομες ουσίες των ναρκωτικών, καταπολέμηση της παραποίησης, έλεγχος των ρευστών διαθεσίμων | Κανονισμός (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως του κοινοτικού τελωνειακού κώδικα Κανονισμός (ΕΟΚ) αριθ. 3677/90 του Συμβουλίου, της 13ης Δεκεμβρίου 1990, για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών Κανονισμός (ΕΟΚ) αριθ. 3769/92 της Επιτροπής, της 21ης Δεκεμβρίου 1992 για την εφαρμογή και τροποποίηση του κανονισμού (ΕΟΚ) αριθ. 3677/90 του Συμβουλίου για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών Κανονισμός (ΕΚ) αριθ. 111/2005 του Συμβουλίου, της 22ας Δεκεμβρίου 2004 σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Κοινότητας και τρίτων χωρών. Κανονισμός (ΕΚ) αριθ. 1383/2003 του Συμβουλίου, της 22ας Ιουλίου 2003, για την παρέμβαση των τελωνειακών αρχών έναντι εμπορευμάτων που είναι ύποπτα ότι παραβιάζουν ορισμένα δικαιώματα πνευματικής ιδιοκτησίας και για τα μέτρα που πρέπει να λαμβάνονται έναντι των εμπορευμάτων που διαπιστώνεται ότι παραβιάζουν παρόμοια δικαιώματα Κανονισμός (ΕΚ) αριθ. 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα |

Ασφάλεια της αλυσίδας εφοδιασμού | Κανονισμός (ΕΚ) αριθ. 648/2005 του Ευρωπαϊκού Κοινοβουλίου και του Συμβουλίου, της 13ης Απριλίου 2005, για τροποποίηση του κανονισμού (EΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα |

Διαμετακόμιση, προσωρινή εισαγωγή | Κανονισμός (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως του κοινοτικού τελωνειακού κώδικα Κανονισμός (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα Σύμβαση μεταξύ της Ευρωπαϊκής Οικονομικής Κοινότητας, της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας, περί κοινού καθεστώτος διαμετακόμισης Απόφαση (ΕΟΚ) αριθ. 93/329 του Συμβουλίου, της 15ης Μαρτίου 1993 που αφορά τη σύναψη της σύμβασης για την προσωρινή εισαγωγή και την αποδοχή των παραρτημάτων της Κανονισμός (ΕΟΚ) αριθ. 719/91 του Συμβουλίου, της 21ης Μαρτίου 1991 σχετικά με τη χρήση στην Κοινότητα των δελτίων TIR και των δελτίων ΑΤΑ ως εγγράφων διαμετακόμισης |

Ανάπτυξη ικανοτήτων, τεχνική βοήθεια, επιμόρφωση | Συνθήκη για την ίδρυση της Ευρωπαϊκής Κοινότητας, Μέρος Τρίτο: Κοινοτικές πολιτικές, Τίτλος ΧΧ: Συνεργασία για την ανάπτυξη Τίτλος ΧΧΙ: Οικονομική, χρηματοοικονομική και τεχνική συνεργασία με τρίτες χώρες |

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΠΡΟΤΑΣΗΣ: ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την προσχώρηση των Ευρωπαϊκών Κοινοτήτων στον Παγκόσμιο Οργανισμό Τελωνείων και την άσκηση, μεταβατικά, των ίδιων δικαιωμάτων και υποχρεώσεων με τα μέλη του εν λόγω οργανισμού

2. ΠΛΑΙΣΙΟ ΔΒΔ/ΠΒΔ (ΔΙΑΧΕΙΡΙΣΗ ΒΑΣΕΙ ΔΡΑΣΤΗΡΙΟΤΗΤΩΝ/ΠΡΟΫ-ΠΟΛΟΓΙΣΜΟΣ ΒΑΣΕΙ ΔΡΑΣΤΗΡΙΟΤΗΤΩΝ)

Τομέας (-είς) πολιτικής και σχετική (-ές) δραστηριότητα (-ες):

1403 Διεθνείς πτυχές φορολογίας και τελωνείων

3. ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B..Α)) περιλαμβανομένων των ονομασιών τους:

- 140303 Προσχώρηση σε διεθνείς οργανισμούς στον τομέα των τελωνείων και της φορολογίας

Η δημιουργία του κονδυλίου αυτού στον προϋπολογισμό πρέπει να υποβληθεί στην αρμόδια για τον προϋπολογισμό αρχή κατά το 2007.

3.2. Διάρκεια της δράσης και της δημοσιονομικής επίπτωσης :

- Η περίοδος ισχύος της νομικής βάσης υπολογίζεται από την έγκριση, που αναμένεται τον Ιούλιο του 2007.

- Οι πληρωμές θα συνεχιστούν μετά τις 31/12/2013

3.3. Δημοσιονομικά χαρακτηριστικά:

Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

140303 | ΜΥΔ | ΔΠ[10] | ΝΑΙ | ΟΧΙ | ΟΧΙ | Αριθ. 4 |

4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

εκατ. ευρώ (τρία δεκαδικά ψηφία)

Είδος δαπάνης | Τμήμα αριθ. | Έτος 2007 | 2008 | 2009 | 2010 | 2011 | 2012 και επόμενα | Σύνολο |

Επιχειρησιακές δαπάνες[11] |

Πιστώσεις ανάληψης υποχρεώσεων (ΠΑΥ) | 8.1. | α | 0.5 | 1 | 1 | 1 | 1 | 2 | 6.5 |

Πιστώσεις πληρωμών (ΠΠ) | β | 0.5 | 1 | 1 | 1 | 1 | 2 | 6.5 |

Διοικητικές δαπάνες περιλαμβανόμενες στο ποσό αναφοράς[12] |

Τεχνική και διοικητική βοήθεια (ΜΔΠ) | 8.2.4. | γ | - | - | - | - | - | - | - |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | 0.5 | 1 | 1 | 1 | 1 | 2 | 6.5 |

Πιστώσεις πληρωμών | β+γ | 0.5 | 1 | 1 | 1 | 1 | 2 | 6.5 |

Διοικητικές δαπάνες μη περιλαμβανόμενες στο ποσό αναφοράς[13] |

Ανθρώπινοι πόροι και συναφείς δαπάνες (ΜΔΠ) | 8.2.5. | δ | - | 0.216 | 0.216 | 0.216 | 0.216 | 0.432 | 1.296 |

Διοικητικές δαπάνες, εκτός ανθρωπίνων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ)) | 8.2.6. | ε | - | 0.014 | 0.014 | 0.014 | 0.014 | 0.028 | 0.084 |

Συνολικές ενδεικτικές δαπάνες της δράσης |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 0.5 | 1.23 | 1.23 | 1.23 | 1.23 | 2.46 | 7.88 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 0.5 | 1.23 | 1.23 | 1.23 | 1.23 | 2.46 | 7.88 |

Το ποσό που αναφέρεται στο παρόν δημοσιονομικό δελτίο αφορά μόνο την περίοδο που καλύπτεται από το δημοσιονομικό πλαίσιο 2007-2013.

Λεπτομέρειες σχετικά με τη συγχρηματοδότηση

Εάν η πρόταση προβλέπει συγχρηματοδότηση από τα κράτη μέλη ή από άλλους οργανισμούς (διευκρινίστε ποιους), ο κατωτέρω πίνακας πρέπει να περιλαμβάνει εκτίμηση του επιπέδου της συγχρηματοδότησης (μπορούν να προστεθούν γραμμές εάν προβλέπεται ότι περισσότεροι οργανισμοί θα συμμετάσχουν στη συγχρηματοδότηση) :

εκατ. ευρώ (τρία δεκαδικά ψηφία)

Συγχρηματοδοτών οργανισμός | Έτος n | n + 1 | n + 2 | n + 3 | n + 4 | n + 5 και επόμενα | Σύνολο |

…………………… | στ |

ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ |

4.1.2. Συμβατότητα με το δημοσιονομικό προγραμματισμό

x Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[14] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

( Στην απόφαση για την ΕΣΠ του 2008 έχει προβλεφθεί ένα κονδύλιο για την προσχώρηση των Ευρωπαϊκών Κοινοτήτων στον Παγκόσμιο Οργανισμό Τελωνείων.

4.1.3. Δημοσιονομική επίπτωση στα έσοδα

x Η πρόταση δεν έχει δημοσιονομική επίπτωση στα έσοδα.

( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:

4.2. Ανθρώπινοι πόροι (FTE=ΙΠΑ) (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.

Ετήσιες ανάγκες | Έτος 2007 | 2008 | 2009 | 2010 | 2011 | 2012 και επό-μενα |

Σύνολο ανθρώπινων πόρων | 0 | 2 | 2 | 2 | 2 | 2 |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη υλοποίησης βραχυπρόθεσμα ή μακροπρόθεσμα

Με την προσχώρηση στον Παγκόσμιο Οργανισμό Τελωνείων, η ΕΕ θα διασφαλίσει ένα ρόλο ανάλογο των αρμοδιοτήτων της στους τομείς της τελωνειακής πολιτικής.

5.2. Προστιθέμενη αξία της κοινοτικής συμμετοχής, συνέπεια της πρότασης με άλλα δημοσιονομικά μέσα και δυνατή συνέργεια

Επί του παρόντος η ΕΚ συμμετέχει στα όργανα του ΠΟΤ που έχουν συσταθεί δυνάμει άλλων διεθνών συμβάσεων ή συμφωνιών των οποίων αποτελεί ήδη συμβαλλόμενο μέρος (π.χ. της συμφωνίας για τη δασμολογητέα αξία, του εναρμονισμένου συστήματος, της αναθεωρημένης σύμβασης του Κυότο, κλπ).

Ως μέλος του ΠΟΤ, η ΕΚ θα έχει δικαίωμα πλήρους συμμετοχής σε όλα τα όργανα του ΠΟΤ στα οποία η συμμετοχή είναι ανοικτή σε όλα τα μέλη, και ιδίως στο συμβούλιο του ΠΟΤ, στη μόνιμη τεχνική επιτροπή, στην επιτροπή επιβολής μέτρων, κλπ., καθώς και να εκλέγεται στα όργανα του ΠΟΤ στα οποία τα μέλη εκλέγονται, και συγκεκριμένα στην επιτροπή χάραξης πολιτικής, στην οικονομική επιτροπή ή στην επιτροπή ελέγχου.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)

5.4. Μέθοδος υλοποίησης (ενδεικτική)

x Κεντρική διαχείριση

x άμεσα από την Επιτροπή

( έμμεσα με ανάθεση σε :

( εκτελεστικούς οργανισμούς

( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού

( εθνικούς δημόσιους οργανισμούς/οργανισμούς με αποστολή δημόσιας υπηρεσίας

( Επιμερισμένη ή αποκεντρωμένη διαχείριση

( με τα κράτη μέλη

( με τρίτες χώρες

( Από κοινού διαχείριση με διεθνείς οργανισμούς (διευκρινίστε)

Παρατηρήσεις : Ουδέν

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Απολογισμός στο πλαίσιο της ετήσιας έκθεσης δραστηριοτήτων της Γενικής Διεύθυνσης Φορολογίας και Τελωνειακής Ένωσης

6.2. Αξιολόγηση

6.2.1. Εκ των προτέρων αξιολόγηση

Απόφαση του Συμβουλίου, της 19ης Μαρτίου 2001, για την έναρξη διαπραγματεύσεων με σκοπό την προσχώρηση στον ΠΟΤ

6.2.2. Μέτρα που λήφθηκαν μετά από ενδιάμεση/εκ των υστέρων αξιολόγηση (διδάγματα από ανάλογες εμπειρίες στο παρελθόν)

Κτηθείσα πείρα από την συμμετοχή στην FAO και σε άλλους οργανισμούς.

6.2.3. Όροι και συχνότητα των μελλοντικών αξιολογήσεων

Ανεφάρμοστο

7. Μετρα για την καταπολεμηση της απατησ

Συμμετοχή στις επιτροπές οικονομικών και ελέγχου του ΠΟΤ

8. ΛΕΠΤΟΜΕΡΗΣ ΠΙΝΑΚΑΣ ΤΩΝ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατομμύρια ευρώ (3 δεκαδικά ψηφία)

Έτος 2007 | Έτος 2008 | Έτος 2009 | Έτος 2010 | Έτος 2011 | Έτος 2012 |

Μόνιμοι ή έκτακτοι υπάλληλοι[16] (XX 01 01) | A*/AD | - | 2 | 2 | 2 | 2 | 2 |

B*, C*/AST | - | - | -. | - | - | - |

Προσωπικό που χρηματοδοτείται[17] από το άρθρο XX 01 02 | - | - | -. | - | - | - |

Λοιπό προσωπικό που χρηματοδοτείται[18] από το άρθρο XX 01 04/05 | - | - | -. | - | - | - |

ΣΥΝΟΛΟ | - | 2 | 2 | 2 | 2 | 2 |

8.2.2. Περιγραφή των καθηκόντων που απορρέουν από τη δράση

Προετοιμασία, συντονισμός και παρουσίαση της θέσης της Κοινότητας στον ΠΟΤ

8.2.3. Πηγές ανθρωπίνων πόρων (κανονισμός υπηρεσιακής κατάστασης)

( Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

x Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος 2008 : 1 θέση AD

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

X Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη) : 1 θέση AD

( Θέσεις που απαιτούνται για το έτος n αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)

εκατ. ευρώ (τρία δεκαδικά ψηφία)

Γραμμή προϋπολογισμού (αριθμός και ονομασία) | Έτος 2007 | Έτος 2008 | Έτος 2009 | Έτος 2010 | Έτος 2011 | Έτος 2012 και επό-μενα | ΣΥΝΟΛΟ |

Άλλη τεχνική ή διοικητική βοήθεια | - | - | - | - | - | - | - |

- εσωτερική (intra muros) | - | - | - | - | - | - | - |

- εξωτερική (extra muros) | - | - | - | - | - | - | - |

Σύνολο τεχνικής και διοικητικής βοήθειας | - | - | - | - | - | - | - |

8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

εκατ. ευρώ (τρία δεκαδικά ψηφία)

Κατηγορία ανθρώπινων πόρων | Έτος 2007 | Έτος 2008 | Έτος 2009 | Έτος 2010 | Έτος 2011 | Έτος 2012 και επό-μενα |

Μόνιμοι και έκτακτοι υπάλληλοι (XX 01 01) | - | 0.216 | 0.216 | 0.216 | 0.216 | 0.216 |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END (=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) | π.υ. | π.υ. | π.υ. | π.υ. | π.υ. | π.υ. |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | - | 0.216 | 0.216 | 0.216 | 0.216 | 0.216 |

Υπολογισμός– Μόνιμοι και έκτακτοι υπάλληλοι

108 000 EUR ετησίως ανά μόνιμο/έκτακτο υπάλληλο

Υπολογισμός– Προσωπικό που χρηματοδοτείται από το άρθρο XX 01 02

Ανεφάρμοστο

8.2.6. Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ (τρία δεκαδικά ψηφία) |

Έτος 2007 | Έτος 2008 | Έτος 2009 | Έτος 2010 | Έτος 2011 | Έτος 2012 και επό-μενα | ΣΥΝΟΛΟ |

XX 01 02 11 01 – Αποστολές | - | 0.002 | 0.002 | 0.002 | 0.002 | 0.004 | 0.012 |

XX 01 02 11 02 – Συνεδριάσεις και διασκέψεις | 0.012 | 0.012 | 0.012 | 0.012 | 0.024 | 0.072 |

XX 01 02 11 03 – Επιτροπές[20] | - | - | - | - | - | - | - |

XX 01 02 11 04 – Μελέτες και παροχή συμβουλών | - | - | - | - | - | - | - |

XX 01 02 11 05 – Συστήματα πληροφοριών | - | - | - | - | - | - | - |

2 Σύνολο άλλων δαπανών διαχείρισης (XX 01 02 11) | - | 0.014 | 0.014 | 0.014 | 0.014 | 0.028 | 0.084 |

3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) | - | - | - | - | - | - | - |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | - | 0.014 | 0.014 | 0.014 | 0.014 | 0.028 | 0.084 |

Υπολογισμός- Άλλες διοικητικές δαπάνες μη περιλαμβανόμενες στο ποσό αναφοράς

1.000 EUR ανά αποστολή

Για την συμμετοχή στον ΠΟΤ θα απαιτηθεί η διοργάνωση δύο συνεδριάσεων της ομάδας εμπειρογνωμόνων "Διεθνείς Υποθέσεις" για τον συντονισμό της θέσης της Κοινότητας. Συνεδριάσεις : Έξοδα ταξιδίου για 27 εμπειρογνώμονες.

[1] Η σύμβαση περί συστάσεως Συμβουλίου Τελωνειακής Συνεργασίας (ΣΤΣ) τέθηκε σε ισχύ το 1952. Κατά το 1994, το ΣΤΑ υιοθέτησε την επίσημη ονομασία “Παγκόσμιος Οργανισμός Τελωνείων”, προκειμένου να αντικατοπτρίζει σαφέστερα το πεδίο άσκησης των δραστηριοτήτων του. Επί του παρόντος, ο ΠΟΤ έχει 171 μέλη.

[2] Το Συμβούλιο του Παγκόσμιου Οργανισμού Τελωνείων είναι το ανώτερο όργανο λήψης αποφάσεων του Παγκόσμιου Οργανισμού Τελωνείων και τα μέλη του περιλαμβάνουν όλους τους υπευθύνους των τελωνειακών διοικήσεων.

[3] Στην περίπτωση της αναθεωρημένης σύμβασης του Κυότο, η αρμοδιότητα της Κοινότητας καθορίζεται με μια δήλωση στο παράρτημα ΙΙ της απόφασης του Συμβουλίου, της 17ης Μαρτίου 2003 για την προσχώρηση της Ευρωπαϊκής Κοινότητας στο πρωτόκολλο για την τροποποίηση της διεθνούς σύμβασης για την απλούστευση και την εναρμόνιση των τελωνειακών καθεστώτων (σύμβαση του Κυότο) (2003/231/ΕΚ), που δημοσιεύθηκε στην ΕΕ L86 της 3.4.2003. Στο παράρτημα ΙΙ καθορίζονται οι αρμοδιότητες όπως απαιτείται από τη σύμβαση: "(…) η Ευρωπαϊκή Κοινότητα είναι αρμόδια για όλα τα θέματα που διέπονται από το κύριο μέρος της σύμβασης και το γενικό παράρτημά της, με εξαίρεση τα θέματα εκείνα τα οποία δεν εμπίπτουν στη ρητή αποκλειστική αρμοδιότητα ή στις εξυπακουόμενες εξουσίες που προβλέπονται στη συνθήκη για την ίδρυση της Ευρωπαϊκής Κοινότητας, όπως τροποποιήθηκε, καθώς και στο παράγωγο κοινοτικό δίκαιο.".

[4] Υπόθεση 1/94 του Δικαστηρίου των ΕΚ, Συλλογή 1994, σ. I-5267 §108.

[5] Το άρθρο ΙΧ, παράγραφος 1, τρίτο εδάφιο της συμφωνίας του Μαρακές για την ίδρυση του Παγκόσμιου Οργανισμού Εμπορίου, ορίζει: "όταν οι Ευρωπαϊκές Κοινότητες ασκούν το δικαίωμα ψήφου, αντιστοιχεί σ' αυτές αριθμός ψήφων ίσος με τον αριθμό των κρατών μελών της EΕ τα οποία είναι μέλη του Παγκόσμιου Οργανισμού Εμπορίου."

[6] Με την εισφορά της Κοινότητας, το μερίδιο του συνδυασμού της εισφοράς αυτής με εκείνη των κρατών μελών της ΕΕ θα αντιστοιχεί σε ποσοστό μικρότερο από το 38% των συνολικών εισφορών που καταβάλλονται στον Παγκόσμιο Οργανισμό Τελωνείων, ενώ στην περίπτωση του Παγκόσμιου Οργανισμού Εμπορίου το σχετικό ποσοστό είναι περίπου 42%, υπολογιζόμενο με βάση τα μερίδια στις παγκόσμιες συναλλαγές.

[7] Για την έκδοση αποφάσεων στο πλαίσιο του συμβουλίου του Παγκόσμιου Οργανισμού Τελωνείων απαιτείται πλειοψηφία των 2/3 των παρόντων μελών.

[8] Η απόφαση του συμβουλίου του Παγκόσμιου Οργανισμού Τελωνείων αναμένεται να τεθεί σε ισχύ από 1ης Ιουλίου 2007.

[9] Ο Παγκόσμιος Οργανισμός Τελωνείων ιδρύθηκε με τη σύμβαση περί συστάσεως Συμβουλίου Τελωνειακής Συνεργασίας (που υπογράφηκε στις 158/12/1950). Η σύμβαση τέθηκε σε ισχύ το 1952. Κατά το 1994, το συμβούλιο τελωνειακής συνεργασίας υιοθέτησε την επίσημη ονομασία “Παγκόσμιος Οργανισμός Τελωνείων”, προκειμένου να αντικατοπτρίζει σαφέστερα το πεδίο άσκησης των δραστηριοτήτων του. Επί του παρόντος, ο Παγκόσμιος Οργανισμός Τελωνείων έχει 171 μέλη.

[10] Διαχωριζόμενες πιστώσεις.

[11] Δαπάνες εκτός Κεφαλαίου xx 01 του σχετικού Τίτλου xx.

[12] Δαπάνες του άρθρου xx 01 04 του Τίτλου xx.

[13] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.

[14] Βλέπε σημεία 19 και 24 της διοργανικής συμφωνίας.

[15] Όπως περιγράφεται στο Τμήμα 5.3.

[16] Των οποίων το κόστος ΔΕΝ καλύπτεται από το ποσό αναφοράς.

[17] Των οποίων το κόστος ΔΕΝ καλύπτεται από το ποσό αναφοράς.

[18] Των οποίων το κόστος περιλαμβάνεται στο ποσό αναφοράς.

[19] Να γίνει παραπομπή στο νομοθετικό δημοσιονομικό δελτίου που αφορά ειδικά τον (τους) εν λόγω εκτελεστικό (-ούς) οργανισμό (-ούς).

[20] Να διευκρινιστεί το είδος της επιτροπής και η ομάδα στην οποία ανήκει.